Frá 1. júlí 2017 er þeim einstaklingum sem kaupa / byggja sér íbúðarhúsnæði í fyrsta skipti annars vegar heimilt að fá útborguð viðbótariðgjöld sem greidd hafa verið til séreignarlífeyrissjóðs og hins vegar að greiða iðgjöld frá mánuði til mánaðar inn á lán sem tryggð eru með veði í íbúðinni . Til að geta nýtt sér heimildina þurfa kaupin að vera á íbúðarhúsnæði eða nýbyggingu en ekki kaup á lóð , búseturétti eða endurbætur á fasteign . Skilyrði er m.a. að umsækjandi hafi ekki átt íbúðarhúsnæði áður og að hann afli sér a.m.k. 30% hlutar í slíkri eign . Þá þarf umsókn um nýtingu séreignarsparnaðar vegna kaupa á fyrstu fasteign að berast ríkisskattstjóra innan tólf mánaða frá undirritun kaupsamnings . Ákveðið hámark er á árlegri fjárhæð , bæði í krónum talið og sem hlutfall af launum , og samtals getur úttektartímabil spannað tíu samfelld ár talið frá því þegar ráðstöfun hefst fyrst . Unnt er að sækja um eftir að viðkomandi hefur keypt sína fyrstu íbúð og undirritað kaupsamning þar um , eða þegar nýbygging hefur fengið fastanúmer í fasteignaskrá Þjóðskrár Íslands . Að þessu uppfylltu er sótt um útborgun og / eða greiðslu inn á veðlán . Ráðstöfun iðgjalda vegna kaupa á fyrstu íbúð getur aldrei spannað lengra tímabil en tíu ár samfellt og er upphafstímamarkið frá því að ráðstöfun hófst fyrst . Almenna reglan er að leggja þarf fram með umsókn um nýtingu á séreignarsparnaði í tengslum við kaup á fyrstu íbúð : þinglýstan kaupsamning Sótt er um á www.skattur.is og ekki er unnt að ljúka við umsóknina nema að hafa við hendina þau gögn sem óskað er eftir . Hvar er unnt að nálgast umbeðin gögn ? Þinglýstan kaupsamning fær umsækjandi hjá fasteignasala sem sá um viðskiptin eða hjá sýslumanni .